Babelscape/SREDFM huggingface dataset:
Πανεργατικό Αγωνιστικό Μέτωπο

thumb|right|250px|Το λογότυπο του Πανεργατικού Αγωνιστικού Μετώπου.
Το Πανεργατικό Αγωνιστικό Μέτωπο είναι συντονιστικό όργανο συνδικαλιστικών οργανώσεων, που σύμφωνα με τις αρχές του τάσσεται ενάντια στο Κεφάλαιο, την πολιτική της Ευρωπαϊκής Ένωσης και της κυβέρνησης, τον ιμπεριαλισμό και τον πόλεμο. 

Το Π.Α.ΜΕ. διαθέτει παραρτήματα σε όλη την Ελλάδα, τόσο στον ιδιωτικό όσο και στο δημόσιο τομέα. Ιδρύθηκε με πρωτοβουλία του ΚΚΕ, του ΔΗΚΚΙ και τμήματος της Ανανεωτικής Αριστεράς στις 3 Απριλίου 1999 σε Πανελλαδική Συνδιάσκεψη που έγινε στο Στάδιο Ειρήνης και Φιλίας του Πειραιά, με τη συμμετοχή 230 πρωτοβάθμιων σωματείων, 18 κλαδικών και περιφερειακών οργανώσεων και 2.500 εκλεγμένων συνδικαλιστών. Το 2006 Η Κομμουνιστική Ανανέωση (τμήμα της ανανεωτικής Αριστεράς) αποχώρησε από το ΠΑΜΕ και οι μικρές της δυνάμεις δραστηριοποιούνται σε συνεργασία με άλλες δυνάμεις της Αριστεράς και ανένταχτους συνδικαλιστές, στον Συντονισμό Πρωτοβάθμιων Σωματείων.

Είναι σε πλήρη κόντρα με την Γ.Σ.Ε.Ε., καθώς θεωρεί ότι ηγεσία της, δεν εξυπηρετεί τα συμφέροντα των εργαζομένων αλλά ότι εκπροσωπεί τον εργοδοτικό - κυβερνητικό συνδικαλισμό και τη στρατηγική του κεφαλαίου στο εργατικό κίνημα.
Το Π.Α.ΜΕ. από το 2000 είναι μέλος της Παγκόσμιας Συνδικαλιστικής Ομοσπονδίας (ΠΣΟ).

Να σημειώσουμε ότι το Π.Α.ΜΕ, αν και συμπεριφέρεται ως τριτοβάθμια συνδικαλιστική οργάνωση εργαζομένων - ανταγωνιστική της τριτοβάθμιας ΓΣΕΕ - δεν έχει αποκτήσει νομική προσωπικότητα και δεν έχει δικαίωμα κήρυξης απεργίας ή διαπραγμάτευσης Εθνικής Γενικής Συλλογικής Σύμβασης Εργασίας.
Κορνήλιος Καστοριάδης

Ο Κορνήλιος Καστοριάδης (Κωνσταντινούπολη, 11 Μαρτίου 1922 – Παρίσι, 26 Δεκεμβρίου 1997) ήταν Έλληνας φιλόσοφος.

Από το 1945 ζούσε στο Παρίσι, όπου εργάστηκε ως οικονομολόγος και στέλεχος στον ΟΟΣΑ, ενώ παράλληλα αρθρογραφούσε με ψευδώνυμα κυρίως στο περιοδικό της ομάδας "Σοσιαλισμός ή Βαρβαρότητα" (γαλλικά: "Socialisme ou barbarie"), της οποίας ήταν μέλος. Το 1970 αποχώρησε από τον ΟΟΣΑ και εργάστηκε από το 1973 ως επαγγελματίας ψυχαναλυτής και από το 1979 ως διευθυντής σπουδών στην "EHESS" -Ανώτατη Σχολή Κοινωνικών Επιστημών του Παρισιού. Ήταν ο συγγραφέας του έργου "Η Φαντασιακή Θέσμιση της Κοινωνίας" και έγινε γνωστός ως φιλόσοφος της αυτονομίας.
Ανγκουίλα

Η Ανγκουίλα (αγγλικά: "Anguilla") είναι νησί και Βρετανικό υπερπόντιο έδαφος με έκταση 91 τ.χλμ. και πληθυσμό 13.452 κατοίκους, σύμφωνα με την απογραφή του 2011. Είναι ένα από τα πιο βόρεια νησιά των Υπήνεμων Νήσων στις Μικρές Αντίλλες, και βρίσκεται ανατολικά του Πουέρτο Ρίκο και των Παρθένων Νήσων και ακριβώς βόρεια του Αγίου Μαρτίνου. Πρωτεύουσα του νησιού είναι το Δε Βάλεϊ. Αποικίστηκε από Άγγλους εποίκους, προερχόμενους από τον Άγιο Χριστόφορο, τον 17ο αιώνα. Ως τις αρχές του 19ου αιώνα ήταν βρετανική αποικία. Στη συνέχεια αποτέλεσε βρετανική κτήση, μαζί με τον Άγιο Χριστόφορο. Το 1971, έπειτα από επανάσταση που διήρκεσε δύο χρόνια, αποσπάστηκε και το 1980 αναγνωρίστηκε ξεχωριστή βρετανική εξαρτώμενη κτήση. Εθνική εορτή είναι στις 30 Μαΐου (1967), η επονομαζόμενη «Ημέρα της Ανγκουίλας».
Βερμούδες

Οι Βερμούδες (αγγλικά: Bermuda/Μπερμιούντα) είναι νησί στον Ατλαντικό ωκεανό, με έκταση 53 τ.χλμ. και πληθυσμό 63.779 κατοίκους, σύμφωνα με την απογραφή του 2016. Το όνομα της πρωτεύουσας είναι Χάμιλτον. Είναι υπερπόντιο έδαφος του Ηνωμένου Βασιλείου.

Η επίσημη γλώσσα των Βερμούδων είναι τα Αγγλικά, ενώ μερικοί κάτοικοι μιλούν Πορτογαλικά. Η επίσημη θρησκεία του νησιού είναι ο Χριστιανισμός. Το νησί είναι γνωστό και για το περίφημο «Τρίγωνο των Βερμούδων», καθώς και για τα κρεμμύδια που παράγει.
Βαλένθια ΚΦ

H Βαλένθια ΚΦ (ισπανικά: "Valencia CF") είναι ποδοσφαιρική ομάδα που αγωνίζεται στην πρώτη κατηγορία της Ισπανίας. Ιδρύθηκε το 1919 και εδρεύει στην ισπανική πόλη της Βαλένθια. Είναι μία από τις δημοφιλέστερες ομάδες της Ισπανίας και μία από τις σημαντικότερες ομάδες του ευρωπαικού ποδοσφαίρου. Η Βαλένθια αγωνίζεται στο γήπεδο Mεστάγια, το οποίο κατασκευάστηκε το 1923 και έχει χωρητικότητα 55.000 θεατών. Το 2007 ξεκινήσαν οι εργασίες για την κατασκευή του νέου γηπέδου της Βαλένθια που θα έχει την ονομασία "Νου Μεστάγια". Το "Νου Μεστάγια" θα έχει χωρητικότητα 75.000 θέσεων.

Το 1963 η Βαλένθια κατέκτησε το Κύπελλο Εκθέσεων (μετέπειτα ΟΥΕΦΑ), νικώντας και στους δύο τελικούς τη Ντιναμό Ζάγκρεμπ με 2-1 στο Ζάγκρεμπ, στις 16 Ιουνίου, και με 2-0 στη Βαλένθια στις 26 του ίδιου μήνα.Η Βαλένθια έχει κατακτήσει 6 φορές το πρωτάθλημα Ισπανίας,8 φορές το κύπελλο Ισπανίας και έχει 2 σούπερ καπ Ισπανίας. Έχει φτάσει 2 φορές στον τελικό του Ουέφα Τσάμπιονς Λιγκ, έχει κατακτήσει 1 κύπελλο Ουέφα,1 κύπελλο Κυπελλούχων,2 Διεθνή Κύπελλα Εκθέσεων(προκάτοχος του κυπέλλου Ουέφα),2 σούπερ καπ Ευρώπης και 1 Ουέφα Ιντερτότο.Η Βαλένθια έχει παίξει 7 ευρωπαϊκούς τελικούς, κερδίζοντας τους 4 από αυτούς.
Καμερούν

Το Καμερούν (επίσημα Δημοκρατία του Καμερούν, γαλλικά: République du Cameroun) είναι κράτος της κεντρικής Αφρικής. Συνορεύει με τη Νιγηρία στα δυτικά, το Τσαντ στα βορειοανατολικά, την Κεντροαφρικανική Δημοκρατία στα ανατολικά και την Ισημερινή Γουινέα, τη Γκαμπόν και τη Δημοκρατία του Κονγκό στα νότια. Στα δυτικά βρέχεται από τον Ατλαντικό ωκεανό. Έχει έκταση 475.440 τ.χλμ. και πληθυσμό 24.348.251 κατοίκους, σύμφωνα με επίσημη εκτίμηση για το 2019. Το Καμερούν χαρακτηρίζεται από μεγάλη μορφολογική αλλά και πολιτισμική ποικιλότητα. Στην επικράτειά του υπάρχουν παραλίες, έρημοι, βουνά, τροπικά δάση και σαβάνες και ζουν πάνω από 200 διαφορετικές εθνοτικές και γλωσσικές ομάδες. Πρωτεύουσα είναι η Γιαουντέ και μεγαλύτερη πόλη η Ντουάλα. Επίσημες γλώσσες είναι τα Γαλλικά και τα Αγγλικά.
Βρετανικές Παρθένοι Νήσοι

Οι Βρετανικές Παρθένοι Νήσοι (αγγλικά: "British Virgin Islands") είναι Βρετανικό Υπερπόντιο Έδαφος στην Καραϊβική Θάλασσα, με καθεστώς αυτονομίας από το 1967. Βρίσκονται ανατολικά του Πουέρτο Ρίκο και των Αμερικανικών Παρθένων Νήσων και βορειοδυτικά της Ανγκουίλας. Τα νησιά είναι γεωγραφικά μέρος του αρχιπελάγους των Παρθένων Νήσων και ανήκουν στις Υπήνεμες Νήσους των Μικρών Αντιλλών και είναι μέρος των Δυτικών Ινδιών. Έχουν έκταση 151 τ.χλμ. και πληθυσμό 28.054 κατοίκους, σύμφωνα με την απογραφή του 2010 (κατατάσσεται 225η στον κόσμο). Οι Βρετανικές Παρθένοι Νήσοι αποτελούνται από τα νησιά Τορτόλα, Βίρτζιν Γκόρντα, Ανεγκάντα και Τζοστ Φαν Ντάικ, μαζί με περισσότερα από 50 άλλα μικρότερα νησιά και ορμίσκους. Περίπου 16 από τα νησιά κατοικούνται. Η πρωτεύουσα, Ρόουντ Τάουν, βρίσκεται στην Τορτόλα, το μεγαλύτερο νησί, με μήκος περίπου 20 χλμ. και πλάτος 5 χλμ. Από το 2002 οι κάτοικοι των Βρετανικών Παρθένων Νήσων είναι επίσης Βρετανοί πολίτες.
Νήσος των Χριστουγέννων

thumb|250px|right|Χάρτης της Νήσου των Χριστουγέννων του 1976
thumb|right|Γεωγραφική θέση του νησιού
Η Νήσος των Χριστουγέννων (αγγλικά: Christmas Island) είναι μια εξωτερική επικράτεια της Αυστραλίας που βρίσκεται στον Ινδικό ωκεανό με έκταση 135 τ.χλμ. και πληθυσμό 1.843 κατοίκων, σύμφωνα με την απογραφή του 2016. Πρωτεύουσα του νησιού είναι το Φλάινγκ Φις Κόουβ. Το νησί ανακαλύφθηκε την ημέρα των Χριστουγέννων του 1643 αλλά αποικήθηκε στα τέλη του 19ου αιώνα.
Νήσοι Κουκ

Οι Νήσοι Κουκ (αγγλικά: "Cook Islands", Μαορί Νήσων Κουκ: "Kūki 'Āirani") αποτελούν μία αυτοδιοικούμενη περιοχή, ελεύθερα συνδεδεμένη με την Νέα Ζηλανδία από το 1901. Έχουν πληθυσμό (κατατάσσεται 228η) 17.434 κατοίκους, σύμφωνα με την απογραφή του 2016 και πρωτεύουσά τους είναι η Αβαρούα. Ευρισκόμενα περίπου 3.500 χλμ βορειοανατολικά της Νέας Ζηλανδίας τα νησιά Κουκ είναι ένα σύμπλεγμα από 24 κοραλλιογενείς ατόλες και ηφαιστειακά νησιά. Απέκτησαν αυτοδιοίκηση το 1965. Η υπό ανάπτυξη οικονομία στηρίζεται σε καλλιέργειες μαλακίων, μαργαριταριών, ένα εκτροφείο στρουθοκαμήλων, τον τουρισμό και τις τραπεζικές δραστηριότητες. Με την διάλυση της συμμαχίας ANZUS, το 1986, οι Νήσοι Κουκ ανακήρυξαν την ουδετερότητά τους, καθώς γεννήθηκαν αμφιβολίες για την ικανότητα της Νέας Ζηλανδίας να εξασφαλίσει την άμυνά τους. Το 1991 τα Νησιά Κουκ υπέγραψαν σύμφωνο φιλίας με την Γαλλία για την οικονομική ανάπτυξη, το εμπόριο και την επιτήρηση των χωρικών υδάτων και της αποκλειστικής οικονομικής ζώνης. Ωστόσο, οι σχέσεις με την Γαλλία επιδεινώθηκαν το 1995-1996, όταν η Γαλλία πραγματοποίησε έξι πυρηνικές δοκιμές στην ατόλη Μουρουρόα.
Ακτή Ελεφαντοστού

thumb|290px|Côte d’IvoireΑκτή Ελεφαντοστού
Η Ακτή Ελεφαντοστού (γαλλικά: République de Côte d'Ivoire) είναι χώρα της δυτικής Αφρικής με έκταση 322.460 τ.χλμ. και πληθυσμό 26.453.542 κατοίκους σύμφωνα με επίσημη εκτιμήση για το 2020. Συνορεύει στα ανατολικά με την Γκάνα, στα βόρεια με την Μπουρκίνα Φάσο και το Μάλι, στα δυτικά με τη Γουινέα και τη Λιβερία και βρέχεται στα νότια από τον κόλπο της Γουινέας. Πρωτεύουσα της χώρας είναι η Γιαμουσσούκρο, ενώ μεγαλύτερη πόλη και οικονομική πρωτεύουσα είναι το Αμπιτζάν. Η χώρα τα τελευταία χρόνια σπαράσσεται από εμφυλίους και πραξικοπήματα.
Κομόρες

Οι Κομόρες ή αρχιπέλαγος Κομορών (République fédérale islamique des Comores, Ανεξάρτητη Ισλαμική Δημοκρατία Κομορών, στα , "Juzur al-Qumur"), επίσημα Ένωση των Κομορών (γαλλικά Union des Comores, αραβικά: لإتّحاد القمريّ, "al-Ittiḥād al-Qumuriyy") είναι ένα ηφαιστειογενές σύμπλεγμα τριών νήσων που αποτελούν ομώνυμο αρχιπέλαγος και σήμερα ανεξάρτητη χώρα με πληθυσμό 921.129 κατοίκους, σύμφωνα με επίσημη εκτίμηση για το 2021. Βρίσκεται δυτικά του Ινδικού ωκεανού, μεταξύ της νήσου Μαδαγασκάρης και των ανατολικών ακτών της Αφρικής, στο βόρειο τμήμα του πορθμού της Μοζαμβίκης. 

Η έκτασή τους (1.862 τ.χλμ.) τις καθιστά την τρίτη μικρότερη σε έκταση χώρα στην Αφρική , ενώ ο πληθυσμός της, που είναι γύρω στους 850.688 κατοίκους την καθιστά το έκτο μικρότερο αφρικανικό κράτος σε πληθυσμό, παρότι έχει τη μεγαλύτερη πληθυσμιακή πυκνότητα στην ήπειρο. Αποτελούν επίσης το νοτιότερο κράτος- μέλος του Αραβικού Συνδέσμου. Το όνομά τους προέρχεται από το αραβικό "qamar", που σημαίνει "σελήνη".

Οι νήσοι Κομόρες είναι η Ντζαζίτζα (Njazidja), που από τους ναυτικούς λέγεται και Μεγάλη Κομόρα (Grand Comore), η Μοχελή ή Μοελί (Mwali/ Moheli), και η Τζανή ή Ανζουάνη (Nzwani ή Anjouan). 

Η πρωτεύουσα των Κομορών είναι η Μορόνη (στη Μ. Κομόρα). Άλλες πόλεις είναι η Φομπόνη και η Μουτσαμούντου αντίστοιχα στις άλλες νήσους.

Κύρια προϊόντα της χώρας είναι ζαχαροκάλαμο, βανίλια, κίτρα και λεμόνια. Επίσης ανεπτυγμένη είναι και η κτηνοτροφία. Ετησίως τα αλιεύματα φθάνουν τους 4.000 τόνους.

Τις νήσους Κομόρες επισκέφθηκαν οι Ευρωπαίοι για πρώτη φορά τον 16ο αιώνα. Το 1841 ο Γάλλος ναύαρχος ντε Ελλ κατάφερε με ειδική συνθήκη τη παραχώρηση της νήσου Μαγιότ στη Γαλλία. Το 1866 οι ιθαγενείς Σουλτάνοι των δύο άλλων νήσων τέθηκαν με συνθήκη υπό τη προστασία της Γαλλίας. με συνέπεια και οι τρεις νήσοι να αποτελέσουν γαλλικό προτεκτοράτο. Στη συνέχεια σύμφωνα με διάταγμα της Γαλλίας (9 Απριλίου 1908) και οι τρεις νήσοι διατελούσαν υπό την ανωτάτη εξουσία του Διοικητή της Μαδαγασκάρης. Στις 25 Ιουλίου 1912 οι Κομόρες μαζί με τη Μαδαγασκάρη αποτελούν επίσημο γαλλικό προτεκτοράτο μέχρι το 1947 και στη συνέχεια με δική τους κυβέρνηση υποτελή στη Γαλλία μέχρι το 1961. Στις 22 Δεκεμβρίου του 1974 τρία νησιά απέκτησαν ανεξαρτησία εκτός της Μαγιότ που έμενε στη Γαλλία, η οποία καταδίκασε τα ψηφίσματα του ΟΗΕ υπέρ της κομοριανής κυριαρχίας στο νησί. 

Η πρώτη κυβέρνηση του Αχμέντ Αμπντάλα εκδιώχθηκε μόλις ένα μήνα μετά, από τον μετέπειτα πρόεδρο της Χώρας Αλί Σοϊλίχ στις 3 Αυγούστου του 1975. Ωστόσο τον Μάιο του 1978 ο Αμπντάλα κατάφερε να επανέλθει στην εξουσία εκδιώκοντας τον Σοϊλίχ. Ο Αμπντάλα τον Οκτώβριο του 1984 εκλέχθηκε πρόεδρος της χώρας για 2η φορά. Η πολιτική αστάθεια ταλανίζει τη χώρα, η οποία από την εποχή της ανεξαρτησίας ως σήμερα έχει δει γύρω στα 20 πραξικοπήματα και απόπειρες πραξικοπημάτων.
Αιθιοπία

Η Αιθιοπία (αμχ.ኢትዮጵያ), επίσημη ονομασία Ομοσπονδιακή Δημοκρατία της Αιθιοπίας (αμχ.የኢትዮጵያ ፌዴራላዊ ዲሞክራሲያዊ ሪፐብሊክ) είναι χώρα που βρίσκεται στο Κέρας της Αφρικής. Συνορεύει βόρεια με την Ερυθραία, βορειοανατολικά με το Τζιμπουτί, ανατολικά με τη Σομαλία, νότια με την Κένυα και δυτικά με το Σουδάν και το Νότιο Σουδάν. Με πληθυσμό 117.876.000 κατοίκους, σύμφωνα με τη μέση εκτίμηση των Ηνωμένων Εθνών για το 2021, είναι το πολυπληθέστερο μεσόγειο κράτος στον κόσμο.

Η Αιθιοπία είναι η παλαιότερη ανεξάρτητη χώρα στην Αφρική κι έχει μια από τις εκτενέστερες ιστορίες ως ανεξάρτητο κράτος. Δεν αποτέλεσε ποτέ αποικία κανενός κράτους, εκτός από την πενταετία 1936-1941, οπότε και ήταν υπό ιταλική κατοχή ορισμένες μεγάλες πόλεις και οδικές αρτηρίες. Είναι η χώρα απ' όπου προέρχεται ο καφές. Η Αιθιοπία φιλοξενεί εννέα μνημεία παγκόσμιας κληρονομιάς, οκτώ πολιτιστικά και ένα φυσιολατρικό, τα περισσότερα από οποιαδήποτε χώρα της Αφρικής. Στο παρελθόν ονομαζόταν Αβησσυνία, ενώ η τωρινή ονομασία της προέρχεται από τους αρχαίους Έλληνες που την ονόμαζαν έτσι, με ρίζες (αιθ-) και (ὄψ) ("καμένη όψη").
Γρενάδα

Η Γρενάδα είναι χώρα στην Καραϊβική θάλασσα με έκταση 344 τ.χλμ. και πληθυσμό 113.015 κατοίκους, σύμφωνα με τη μέση εκτίμηση των Ηνωμένων Εθνών για το 2021 και κατατάσσεται 195η στον κόσμο. Το όνομα της πρωτεύουσας είναι Σαιντ Τζόρτζις (Saint George's).
Γκαμπόν

Η Δημοκρατία της Γκαμπόν (γαλλικά: République Gabonaise) είναι μια χώρα στην Κεντροδυτική Αφρική, με έκταση 267.667 τ.χλμ. και πληθυσμό 2.233.272 κατοίκους, σύμφωνα με επίσημη εκτίμηση για το 2021. Δυτικά βρέχεται από τον Ατλαντικό ωκεανό, βόρεια συνορεύει με την Ισημερινή Γουινέα και το Καμερούν, ανατολικά και νότια συνορεύει με τη Δημοκρατία του Κονγκό. Απέκτησε την ανεξαρτησία της τις 17 Αυγούστου 1960 από την Γαλλία. Μεγαλύτερη πόλη είναι η Λιμπρεβίλ που είναι και η πρωτεύουσά της.
Η επίσημη γλώσσα του κράτους είναι η Γαλλική και από τις 16 Οκτωβρίου 2009 ανέλαβε καθήκοντα προέδρου χώρας της Γκαμπόν ο Αλί Μπονγκό . Ο μακροβιότερος πρόεδρός της, Ομάρ Μπονγκό, απεβίωσε στην Ισπανία, τον Ιούνιο του 2009.
Γαλλική Γουιάνα

Η Γαλλική Γουιάνα (γαλλικά: "Guyane française"), η οποία αποκαλείται επισήμως Γουιάνα (γαλλικά: Guyane) είναι υπερπόντια περιοχή της Γαλλίας και βρίσκεται στη βόρεια Ατλαντική ακτή της Νότιας Αμερικής. Συνορεύει ανατολικά και νότια με τη Βραζιλία, και δυτικά με το Σουρινάμ. Έχει έκταση 83.534 τ.χλμ., μήκος ακτών 380 χιλιόμετρα και πληθυσμό 294.071 κατοίκους σύμφωνα με επίσημη εκτίμηση για το 2021. Η Γουιάνα είναι μία σχετικά πεδινή περιοχή με υψηλότερο σημείο το Μπελβιού ντε λ' Ινινί, (851 μ.). Η πρωτεύουσας της είναι η Καγιέν. Από το 1981, όταν το Μπελίζ έγινε ανεξάρτητο, η γαλλική Γουιάνα είναι το μόνο έδαφος της ηπειρωτικής Αμερικής που εξακολουθεί να αποτελεί τμήμα μιας ευρωπαϊκής χώρας. Η Γαλλική Γουιάνα, ως τμήμα της Γαλλίας, είναι μέρος της Ευρωπαϊκής Ένωσης, το μεγαλύτερο εκτός της ηπειρωτικής Ευρώπης και νόμισμα της είναι το Ευρώ. Μεγάλο μέρος της οικονομίας της Γουιάνας προέρχεται από την παρουσία του Διαστημικού Κέντρου της Γουιάνας, που είναι τώρα ο κεντρικός σταθμός εκτόξευσης του Ευρωπαϊκού Οργανισμού Διαστήματος κοντά στον ισημερινό. Όπως και αλλού στη Γαλλία, η επίσημη γλώσσα είναι η γαλλική, αλλά κάθε εθνοτική κοινότητα έχει τη δική της γλώσσα, ενώ η πιο διαδεδομένη γλώσσα είναι η Κρεολική της Γουιάνας.

Η περιοχή κατοικήθηκε αρχικά από ιθαγενείς πληθυσμούς της Αμερικής. Ο πρώτος γαλλικός οικισμός καταγράφεται το 1503, αλλά η γαλλική παρουσία εδραιώθηκε μετά την ίδρυση της Καγιέν το 1643. Στη συνέχεια, η Γουιάνα έγινε αποικία σκλάβων και ο πληθυσμός της αυξήθηκε μέχρι την επίσημη κατάργηση της δουλείας κατά τη διάρκεια της Γαλλικής Επανάστασης. Η Γουιάνα μετατράπηκε προσωρινά σε γαλλικό διαμέρισμα το 1797 αλλά σταδιακά μετατράπηκε σε ποινική αποικία με την ίδρυση δικτύου στρατοπέδων και σωφρονιστικών ιδρυμάτων που διασκορπίστηκαν στην ακτή όπου οι φυλακισμένοι καταδικάστηκαν σε καταναγκαστική εργασία. Κατά τη διάρκεια του Β΄ Παγκοσμίου Πολέμου, ο Guianan Félix Éboué ήταν από τους πρώτους που στάθηκε πίσω από τον στρατηγό Ντε Γκωλ μόλις στις 18 Ιουνίου του 1940. Το 1946 εγκατέλειψε το καθεστώς της αποικίας και για άλλη μια φορά έγινε γαλλικό διαμέρισμα. Το 1965, ο Ντε Γκωλ, ο οποίος έγινε πρόεδρος της Γαλλίας, αποφάσισε να ιδρύσει το Διαστημικό Κέντρο Γουιάνας. Πολλές χιλιάδες πρόσφυγες Χμονγκ από το Λάος, μετανάστευσαν στη Γαλλική Γουιάνα στα τέλη της δεκαετίας του 1970 και στις αρχές της δεκαετίας του 1980.
Γουατεμάλα

Η Γουατεμάλα (επίσημη ονομασία: Δημοκρατία της Γουατεμάλας, ισπανικά: "República de Guatemala", ) είναι μια χώρα με έκταση 108.890 τ.χλμ. και πληθυσμό 17.109.746 σύμφωνα με επίσημη εκτίμηση για το 2021. Το όνομα της πρωτεύουσας είναι Πόλη της Γουατεμάλας. Το όνομα της χώρας προήλθε από τη λέξη της γλώσσας Νάουατλ "Cuauhtēmallān", δηλαδή «τόπος πολλών δέντρων», μια μετάφραση του «πολλά δέντρα» (δηλ. δάσος), στη γλώσσα των Μάγιας.
Νήσοι Φώκλαντ

Οι Νήσοι Φώκλαντ, (αγγλικά: Falkland islands) (που ονομάζονται και Μαλβίνας από τους Αργεντινούς) είναι μια συστάδα νήσων περίπου 280 μίλια ανατολικά από το στενό του Μαγγελάνου στον Ατλαντικό, μεταξύ 51° 15΄ και 53° νοτίου πλάτους και 57° 40΄ και 62° δυτικού μήκους με έκταση 12.173 τ.χλμ. και πληθυσμό (κατατάσσεται 237η) 3.200 κατοίκους σύμφωνα με την απογραφή του 2016. Πρωτεύουσα είναι το Στάνλεϋ ή Πορτ Στάνλεϋ (Port Stanley) που βρίσκεται στην Ανατολική Φώκλαντ και είναι η μοναδική πόλη των νήσων.

Η συστάδα αυτή που την αποτελούν η Ανατολική Φώκλαντ (6.682 τ.χλμ.), η Δυτική Φώκλαντ (5.278 τ.χλμ.) και 100 πλέον νησίδες είναι σήμερα Βρετανικό Υπερπόντιο Έδαφος, ενώ η κυριαρχία της αμφισβητείται από την Αργεντινή.

thumb|210px|Ο καθεδρικός ναός της Εκκλησίας του Χριστού, στο Στάνλεϊ

Είναι ιδιαίτερα γνωστά νησιά, γιατί στις 2 Απριλίου 1982 η Αργεντινή προσπάθησε αιφνίδια να τα καταλάβει, συναντώντας τη σθεναρή αντίσταση της Βρετανίας, με αποτέλεσμα την απόσυρση των δυνάμεων της Αργεντινής. Το επεισόδιο που κράτησε περισσότερο από δύο μήνες (έως τις 14 Ιουνίου του ίδιου έτους), με πολεμικές επιχειρήσεις, αναφέρεται ως Πόλεμος των Φώκλαντ.
Γουαδελούπη

Η Γουαδελούπη (γαλλικά: "Guadeloupe") είναι αρχιπέλαγος και υπερπόντιο διαμέρισμα της Γαλλίας στην ανατολική Καραϊβική Θάλασσα με έκταση 1.628 τ.χλμ. και πληθυσμό 375.857 κατοίκους, σύμφωνα με επίσημη εκτίμηση για το 2021. Τα δύο κύρια νησιά της Γουαδελούπης, η Μπας-Τερ και η Γκραντ-Τερ, χωρίζονται από ένα στενό πορθμό και συχνά αναφέρονται ως ένα νησί. Το αρχιπέλαγος περιλαμβάνει, επίσης, τα μικρότερα νησιά Μαρί-Γκαλάντ (Marie-Galante), Λα Ντεζιράντ (La Désirade), και Ιλ ντε Σαιντ (Îles des Saintes). Είναι υπερπόντια περιοχή της Γαλλίας, στην οποία ανήκει από το 1635. Το όνομα της πρωτεύουσας είναι Μπας-Τερ. Έπαρχος (νομάρχης) είναι προσωρινά από τις 7 Ιουλίου 2020 η Βιρζινί Κλες, μετά την απομάκρυνση του Φιλίπ Γκιστέν, επάρχου από τις 28 Μαΐου 2018. Ο Αρί Σαλίς είναι επικεφαλής του περιφερειακού συμβουλίου, από τις 18 Δεκεμβρίου 2015.
Ινδονησία

Η Ινδονησία είναι νησιωτικό κράτος της Νοτιοανατολικής Ασίας, που απαρτίζεται από 17.508 νησιά. Με πληθυσμό 272.248.500 κατοίκων σύμφωνα με επίσημη εκτίμηση για το 2021, είναι η τέταρτη πολυπληθέστερη χώρα στον κόσμο και έχει το μεγαλύτερο πληθυσμό μουσουλμάνων. Πρωτεύουσα είναι η Τζακάρτα, παλαιότερα γνωστή ως Μπατάβια. Η Ινδονησία συνορεύει με την Παπούα Νέα Γουινέα, το Ανατολικό Τιμόρ και τη Μαλαισία. Άλλες γειτονικές χώρες είναι οι: Σιγκαπούρη, Φιλιππίνες, Αυστραλία, καθώς και η ινδική επικράτεια του Ανταμάν και Νικομπάρ. Η Ινδονησία είναι ιδρυτικό μέλος της ASEAN και μέλος του G20 των μεγάλων οικονομιών. Η ινδονησιακή οικονομία είναι η δέκατη έβδομη μεγαλύτερη οικονομία στον κόσμο, όσον αφορά το ονομαστικό ΑΕΠ και η δέκατη πέμπτη μεγαλύτερη από την ισοτιμία αγοραστικής δύναμης. 

Το ινδονησιακό αρχιπέλαγος ήταν μια εμπορική σημαντική περιοχή τουλάχιστον από τον 7ο αιώνα, όταν oι Srivijaya και αργότερα oι Majapahit έκαναν εμπόριο με την Κίνα και την Ινδία. Οι τοπικοί άρχοντες απορρόφησαν σταδιακά τα ξένα πολιτιστικά, θρησκευτικά και πολιτικά πρότυπα από τους πρώτους αιώνες μ.Χ., και ινδουιστικά και βουδιστικά βασίλεια άκμασαν. Η ιστορία της Ινδονησίας έχει επηρεαστεί από τις ξένες δυνάμεις που τις προσέλκυσαν οι φυσικοί πόροι της. Οι μουσουλμάνοι έμποροι έφεραν το Ισλάμ και οι ευρωπαϊκές δυνάμεις πολέμησαν η μία την άλλη για το μονοπώλιο του εμπορίου των μπαχαρικών στα νησιά Μολούκες κατά τη διάρκεια της Εποχής των Ανακαλύψεων. Μετά από τρεις και μισούς αιώνες ολλανδικής αποικιοκρατίας, η Ινδονησία εξασφάλισε την ανεξαρτησία της μετά τον Β΄ Παγκόσμιο Πόλεμο, το 1949. Η ιστορία της Ινδονησίας έκτοτε είναι ταραγμένη, με προκλήσεις που δημιουργήθηκαν από τις φυσικές καταστροφές, τη διαφθορά, τις αποσχιστικές τάσεις, τη διαδικασία εκδημοκρατισμού και περιόδους ταχείας οικονομικής αλλαγής. Το σημερινό κράτος της Ινδονησίας είναι ενιαίο με προεδρική δημοκρατία που αποτελείται από τριάντα τέσσερις επαρχίες.
Κουβέιτ

Το Κράτος του Κουβέιτ (αραβικά: دولة الكويت ,"dawlat al-Kuwayt") είναι μια μικρή συνταγματική μοναρχία στην ακτή του Περσικού Κόλπου, που συνορεύει με τη Σαουδική Αραβία στο νότο και το Ιράκ στο βορρά. Το όνομα είναι υποκοριστικό μιας αραβικής λέξης που σημαίνει «το φρούριο που χτίζεται κοντά στο ύδωρ».
Έχει έκταση 17.820 τ.χλμ. και πληθυσμό 4.464.521 κατοίκων (127η στον κόσμο), σύμφωνα με επίσημη εκτίμηση για το 2020. Η πρωτεύουσα της χώρας είναι η Πόλη του Κουβέιτ. Το Κουβέιτ έγινε ανεξάρτητο από το Ηνωμένο Βασίλειο στις 19 Ιουνίου του 1961. Εθνική εορτή είναι στις 25 Φεβρουαρίου.
Μαγιότ

H Μαγιότ (γαλλικά: Mayotte, στη γλώσσα Σιμαορέ: "Maore", στη γλώσσα Κιμπούσι: "Mahori"), επίσημα Υπερπόντια περιοχή της Μαγιότ είναι υπερπόντια περιοχή της Γαλλίας με έκταση 376 τ.χλμ. και πληθυσμό 288.926 κατοίκους σύμφωνα με επίσημη εκτίμηση για το 2021. Η πρωτεύουσα της νήσου είναι το Μαμουτζού. Αποτελείται από ένα κύριο νησί, το Γκραν Τερ (ή Μαορέ), ένα μικρότερο νησί, το Petite-Terre (ή Pamanzi) και πολλές άλλες νησίδες γύρω από αυτά τα δύο. Το μήκος των ακτών του νησιού είναι 185 χιλιόμετρα ενώ το υψηλότερο σημείο του είναι η Κορυφή Μπεναρά στα 660 μέτρα.

Οι επίσημες γλώσσες των νησιών είναι τα Γαλλικά και τα Μαχοριανικά (μία διάλεκτος Σουαχίλι). Αναφορικά με το θρήσκευμα, οι κάτοικοι πρεσβεύουν το Ισλάμ σε ποσοστό 95%. Το νόμισμα της Μαγιότ είναι το ευρώ. Στις 29 Μαρτίου του 2009 οι κάτοικοι τάχθηκαν σε δημοψήφισμα υπέρ της πρότασης να μετατραπεί το νησί σε υπερπόντια περιοχή της Γαλλίας. Η Μαγιότ έγινε επίσημα γαλλικό διαμέρισμα στις 31 Μαρτίου 2011.
Μεξικό

Το Μεξικό (Ισπανικά: México ή Méjico) είναι χώρα του νότιου τμήματος της Βόρειας Αμερικής. Το επίσημο όνομά της είναι Estados Unidos Mexicanos (Ηνωμένες Μεξικανικές Πολιτείες). Βρέχεται από τον Ειρηνικό και Ατλαντικό ωκεανό. Καταλαμβάνει το μεγαλύτερο τμήμα της Μεξικάνικης Χερσονήσου που ενώνει τη Βόρεια με τη Νότια Αμερική. Συνορεύει βόρεια με τις ΗΠΑ, νοτιοανατολικά με τη Γουατεμάλα και τη Μπελίζ. Έχει έκταση 1.964.375 τ.χλμ. και πληθυσμό 126.014.024 σύμφωνα με την απογραφή του 2020. Πρωτεύουσα είναι η πόλη του Μεξικού. Άλλες πόλεις είναι: η Γουαδαλαχάρα, το Μοντερρέι, το Ακαπούλκο, το Μεξικάλι, η Τορρεόν, η Μέριδα, η Τιχουάνα, το Σαν Λουίς Ποτοσί, η Σιουδάδ Χουάρες κτλ. Επίσημη γλώσσα είναι η ισπανική, ενώ το μεγαλύτερο τμήμα του πληθυσμού έχει ασπαστεί το χριστιανικό ρωμαιοκαθολικό δόγμα. Νομισματική μονάδα είναι το πέσο. To Μεξικό είναι η πολυπληθέστερη ισπανόφωνη χώρα. Η χώρα διαιρείται σε 31 ομόσπονδες πολιτείες και μία ομοσπονδιακή περιοχή.
Ολλανδικές Αντίλλες

Οι Ολλανδικές Αντίλλες (Ολλανδικά: Nederlandse Antillen ) ήταν υπερπόντια κτήση της Ολλανδίας στον Ατλαντικό ωκεανό και συγκεκριμένα στην Καραϊβική Θάλασσα, ανατολικά του Πουέρτο Ρίκο. Περιελάμβαναν το Νότιο συγκρότημα (Υπήνεμες Αντίλλες), το Κουρασάο (444 τ.χλμ.), την Μποναίρ (288 τ.χλμ.) και το Βόρειο συγκρότημα (Υπήνεμες Νήσοι), τον Άγιο Μαρτίνο (Σαιντ Μάαρτεν) (34 τ.χλμ.), τον Άγιο Ευστάθιο (Σαιντ Γιουστρέτιουτ) (21 τ.χλμ.) και τη Σάμπα (13 τ.χλμ.). Τα νησιά αποτελούσαν αυτόνομο τμήμα του Βασιλείου των Κάτω Χωρών. Η οικονομία των νησιών βασίζεται στην παραγωγή πετρελαίου, πετροχημικών, αλκοολούχων ποτών, υφασμάτων και στον τουρισμό. Την 15η Δεκεμβρίου 2008 η κτήση αναμενόταν να διαλυθεί, έπειτα από συμφωνία στη Χάγη ανάμεσα στην Ολλανδία και τα νησιά, που συνάφθηκε το 2007 αλλά η διάλυση αναβλήθηκε. Η αρχική ημερομηνία για τη διάλυση ήταν η 1η Ιουλίου του 2007. Την 1η Οκτωβρίου του 2009 συμφωνήθηκε η διάλυση των Ολλανδικών Αντιλλών στις 10 Οκτωβρίου του 2010. Έκτοτε η Αρούμπα, το Κουρασάο και ο Άγιος Μαρτίνος αποτελούν συστατικές χώρες του Βασιλείου των Κάτω Χωρών ενώ οι Μποναίρ, Σάμπα και Άγιος Ευστάθιος έγιναν ειδικοί δήμοι της Ολλανδίας, συστατικής χώρας του βασιλείου των Κάτω Χωρών.
Νέα Καληδονία

Η Νέα Καληδονία (γαλλικά: "Nouvelle-Calédonie") είναι μια υπερπόντια κτήση της Γαλλίας στον Ειρηνικό ωκεανό, με έκταση 18.575 τετραγωνικά χιλιόμετρα και πληθυσμό 271.407 κατοίκους, σύμφωνα με την απογραφή του 2019. Το όνομα της πρωτεύουσας είναι Νουμέα. Το αρχιπέλαγος, τμήμα της Μελανησίας, περιλαμβάνει το κύριο νησί Γκραντ Τερ, τις Νήσους Λουαγιοτέ, τα νησιά Τσέστερφιλντ, το αρχιπέλαγος Μπέλεπ, και το Isle of Pines και λίγες απομακρυσμένες νησίδες. Τα νησιά του Τσέστερφιλντ βρίσκονται στη Θάλασσα των Κοραλλιών. Οι ντόπιοι αναφέρονται στη Γκραντ Τερ ως Le Caillou («το βότσαλο»). Με δημοψήφισμα το οποίο διεξήχθη το Νοέμβριο του 2018, η Νέα Καληδονία αποφάσισε για το πολιτικό της καθεστώς να παραμείνει εντός της Γαλλικής Δημοκρατίας και όχι να γίνει ανεξάρτητο κράτος. Σε νέο δημοψήφισμα τον Οκτώβριο του 2020 το αποτέλεσμα ήταν πάλι το ίδιο, αλλά το ποσοστό των ψήφων "κατά" ήταν μειωμένο.
Νικαράγουα

Η Νικαράγουα (ισπανικά: "República de Nicaragua") είναι χώρα της Κεντρικής Αμερικής με έκταση 130.373 τ.χλμ. και πληθυσμό 6.595.674 κατοίκους, σύμφωνα με επίσημη εκτίμηση για το 2020. Έχει χαρακτηρισθεί ως «Χώρα των λιμνών και των ηφαιστείων».

Αποτελεί δημοφιλή τουριστικό προορισμό, κυρίως λόγω της βιοποικιλότητας, του ζεστού τροπικού κλίματος και των ενεργών ηφαιστείων.
Νέα Ζηλανδία

Η Νέα Ζηλανδία (αγγλικά: New Zealand, Μαορί γλώσσα: Aotearoa) είναι χώρα που αποτελείται από δύο μεγάλα και πολλά μικρότερα νησιά στα νοτιοδυτικά του Ειρηνικού ωκεανού. Η Νέα Ζηλανδία είναι επίσης γνωστή ως Αοτεαρόα στη Μαορί γλώσσα, ή η "Γη του Μακριού Λευκού Σύννεφου". Η Νέα Ζηλανδία είναι γνωστή για τη γεωγραφική της απομόνωση, αφού είναι χωρισμένη από την Αυστραλία στα βορειοδυτικά μέσω της Θάλασσας της Τασμανίας, σε μήκος περίπου 2.000 χλμ. Οι εγγύτεροι γείτονές της είναι στα βόρεια οι Νέα Καληδονία, Φίτζι και Τόνγκα. Ο πληθυσμός της Νέας Ζηλανδίας είναι κυρίως Ευρωπαϊκής καταγωγής, με τους Μαορί να αποτελούν τη μεγαλύτερη μειονότητα. Σημαντικές μειονότητες είναι και οι μη-Μαορί Πολυνήσιοι και Ασιατικοί κάτοικοι, ιδιαίτερα στις πόλεις της χώρας.

Επισήμως, Βασίλισσα της Νέας Ζηλανδίας είναι η Βασίλισσα Ελισάβετ Β' του Ηνωμένου Βασιλείου και εκπροσωπείται στη χώρα από έναν μη-πολιτικό Γενικό Κυβερνήτη. Ωστόσο, η Βασίλισσα δεν έχει καμία πραγματική πολιτική επιρροή. Η πολιτική εξουσία κατέχεται από τον Πρωθυπουργό που είναι ο αρχηγός της Κυβέρνησης στο δημοκρατικά εκλεγμένο Κοινοβούλιο της Νέας Ζηλανδίας. Το Βασίλειο της Νέας Ζηλανδίας περιλαμβάνει επίσης τις Νήσους Κουκ και το Νιούε, που είναι εξ ολοκλήρου αυτοκυβερνώμενα, το Τοκελάου, που κινείται προς την κατεύθυνση της αυτοκυβέρνησης και τις διεκδικήσεις της Νέας Ζηλανδίας στην Ανταρκτική.
Ναμίμπια

Η Ναμίμπια (επίσημη ονομασία Δημοκρατία της Ναμίμπιας, αγγλικά: Republic of Namibia) είναι χώρα της Νότιας Αφρικής στην ακτή του Ατλαντικού. Συνορεύει, προς βορρά με την Ανγκόλα και τη Ζάμπια, προς ανατολάς με την Μποτσουάνα και προς νότο με τη Νότια Αφρική. Έχει έκταση 825.418 τ.χλμ. και πληθυσμό (143η στον κόσμο) 2.550.226 κατοίκους, σύμφωνα με επίσημη εκτίμηση για το 2021. Πρωτεύουσά της είναι το Βίντχουκ και τα Αγγλικά είναι η επίσημη γλώσσα του κράτους.

Η Ναμίμπια είναι η ξηρότερη χώρα στην Υποσαχάρια Αφρική. Έχει κατοικηθεί από τους Σαν, Νταμάρα και Νάμα. Γύρω στον 14ο αιώνα, στη χώρα έφτασαν Μπαντού ως αποτέλεσμα της εξάπλωσης των Μπαντού. Από τότε, οι ομάδες Μπαντού, μια από τις οποίες είναι γνωστή ως Οβάμπο, κυριαρχούν στο πληθυσμό της χώρας από τα τέλη του 19ου αιώνα. 

Από το 1948, με το Εθνικό Κόμμα στην εξουσία, η Νότια Αφρική εφάρμοσε την πολιτική του απαρτχάιντ, η οποία εφαρμόστηκε επίσης στην Νότια Δυτική Αφρική. 

Ανεξαρτητοποιήθηκε το 1990 από τη Νότια Αφρική, ωστόσο το Γουόλβις Μπέι και τα Νησιά Πένγκουιν παρέμειναν στη Νότια Αφρική μέχρι το 1994. Πριν αποτελούσε αποικία της Γερμανίας και ονομαζόταν Γερμανική Νοτιοδυτική Αφρική. Πρόεδρος της χώρας είναι ο Χάγκε Γκέινγκομπ.

Στον ύστερο 20ό αιώνα, εξεγέρσεις και απαιτήσεις για πολιτική εκπροσώπηση από Αφρικανούς πολιτικούς ακτιβιστές είχαν ως αποτέλεσμα την ανάληψη άμεσης ευθύνης από τον ΟΗΕ το 1966, αλλά η Νότια Αφρική διατήρησε ντε φάκτο τον έλεγχο της περιοχής. Το 1973 ο ΟΗΕ αναγνώρισε τον Οργανισμό Λαών της Νότιας Δυτικής Αφρικής ως επίσημο εκπρόσωπο του λαού της Ναμίμπιας. Στο κόμμα κυριαρχούσαν οι Οβάμπο, κύρια εθνική ομάδα της περιοχής. Μετά από συνεχιζόμενο ανταρτοπόλεμο, η Νότια Αφρική εγκατέστησε εσωτερική διακυβέρνηση στη Ναμίμπια το 1985. 

Η Ναμίμπια έχει πληθυσμό 2,5 εκατομμυρίων ατόμων και μια σταθερή πολυκομματική κοινοβουλευτική δημοκρατία. Η γεωργία, η κτηνοτροφία, ο τουρισμός και τα ορυχεία – όπως τα ορυχεία διαμαντιού, ουρανίου, χρυσού, άργυρου και μεταλλευμάτων – σχηματίζουν την βάση της οικονομίας της χώρας. Η ξηρή, μεγάλη έρημος Ναμίμπ κάνει τη Ναμίμπια μια από τις πιο αραιοκατοικημένες χώρες στον κόσμο.
Εξορκισμός

Με τον όρο Εξορκισμός εννοείται η εκδίωξη δαιμόνων ή άλλων κακών πνευματικών οντοτήτων που κατέχουν (αναλαμβάνουν τον έλεγχο) ένα πρόσωπο ή ένα χώρο. Η πρακτική, αν και αρχαία ως προς τις ρίζες της, είναι ακόμα τμήμα του συστήματος πεποιθήσεων πολλών θρησκειών. Η λέξη «εξορκισμός» σημαίνει «ωθώ κάποιον να ορκιστεί» και αναφέρεται κυρίως στον εξορκιστή που εξαναγκάζει κάποιο πνεύμα να υπακούσει κάποια ανώτερη δύναμη. Ο εξορκιστής είναι συχνά κάποιος ιερέας, ή άτομο προικισμένο με ειδικές δυνάμεις και δεξιότητες. Χρησιμοποιεί ένα συνδυασμό μαγικών και θρησκευτικών ιεροπραξιών, ανάμεσα στις οποίες συμπεριλαμβάνεται η προσευχή, οι κινήσεις, οι εικόνες και τα φυλακτά. 

Η ιδέα της κατοχής από δαιμόνια και η πρακτική του εξορκισμού είναι πολύ αρχαία και διαδεδομένη, και ανάγεται πιθανώς σε προϊστορικές σαμανιστικές πεποιθήσεις. Η χριστιανική Καινή Διαθήκη περιλαμβάνει τον εξορκισμό ανάμεσα στα θαύματα που εκτέλεσε ο Ιησούς. Αυτός ήταν πιθανώς ο λόγος για τον οποίο η κατοχή υπήρξε εξαρχής τμήμα του συστήματος πεποιθήσεων του Χριστιανισμού και είναι σήμερα αναγνωρισμένη πρακτική του Καθολικισμού και ορισμένων προτεσταντικών δογμάτων. 

Πρόσφατα, η πρακτική του εξορκισμού έχει χάσει την αρχική σημασία της στις περισσότερες θρησκευτικές ομάδες και η άσκησή του έχει μειωθεί. Η μείωση οφείλεται κυρίως σε μια μεγαλύτερη κατανόηση της ψυχολογίας, της λειτουργίας και της δομής του ανθρώπινου νου. Πολλές από τις περιπτώσεις που ήταν στο παρελθόν υποψήφιες για εξορκισμό ήταν απλά προϊόντα νοητικών ασθενειών. Σήμερα, ο εξορκιστής χρειάζεται τη συμβουλή ιατρών πριν προχωρήσει στην τέλεση ενός εξορκισμού. Ένας άλλος λόγος, που συχνά αγνοείται, για τη μείωση των περιπτώσεων εξορκισμού είναι η αλλαγή νοοτροπίας του δυτικού κόσμου. Ο Διαφωτισμός, ως ευρύτερο κοινωνικό κίνημα, εστιάστηκε στον ορθολογισμό, δίνοντας βάρος στον υλισμό και την φυσιοκρατία, εκτοπίζοντας με αυτόν τον τρόπο την πίστη στο υπερφυσικό.
Νομός Βοιωτίας

Ο Νομός Βοιωτίας είναι νομός της Στερεάς Ελλάδας, με έκταση 2.954 τ.χλμ. και πληθυσμό 117.920 κατοίκους (2011).
Νησί Νόρφολκ

thumb|Χάρτης του νησιού Νόρφολκ
frame|Η θέση της χώρας

Το Νησί Νόρφολκ (αγγλικά: Norfolk Island) είναι ένα μικρό νησί στον Ειρηνικό ωκεανό ανάμεσα στην Αυστραλία, τη Νέα Ζηλανδία και τη Νέα Καληδονία και αποτελεί εξωτερική περιοχή της Αυστραλίας μαζί με 2 γειτονικά νησιά, από το 1774 με έκταση 35 τ.χλμ. και πληθυσμό 1.748 κατοίκους σύμφωνα με την απογραφή του 2016. Βρίσκεται 1.400 χλμ. ανατολικά της Αυστραλίας και κατοικείται από τους απόγονους του βρετανικού πλοίου "HMS Bounty" και Αυστραλούς μετανάστες. Είχαν μεγάλο βαθμό αυτονομίας και το 1991 με δημοψήφισμα απέρριψαν πρόταση να γίνουν ομόσπονδο κρατίδιο της Αυστραλίας. Ωστόσο, η αυτονομία του νησιού ανακλήθηκε από την αυστραλιανή κυβέρνηση τον Ιούνιο του 2015, παρότι σε δημοψήφισμα οι κάτοικοι καταψήφισαν πρόταση να τους επιβληθεί το πολιτικό στάτους για το νησί τους. Το βιοτικό επίπεδο των κατοίκων είναι σχετικά υψηλό κυρίως λόγω του τουρισμού. Το όνομα της πρωτεύουσας είναι Κίνγκστον. Το 86% των κατοίκων είναι Χριστιανοί. Τον Οκτώβριο του 2015, η ζώνη ώρας στην περιοχή άλλαξε κατά μισή ώρα, από την UTC+11:30 στην +11:00, με αποτέλεσμα η πρώτη ζώνη ώρας που χρησιμοποιήθηκε ως σταθερή ώρα, να μην χρησιμοποιείται σήμερα.
Νέρων

Ο Νέρων ("Nero Claudius Caesar Augustus Germanicus" ή "Lucius Domitius Ahenobarbus", 15 Δεκεμβρίου 37 – 9 Ιουνίου 68) από το γένος των Δομιτίων-Αηνοβάρβων και λόγω υιοθεσίας από την Ιουλιο-Κλαυδιανή Δυναστεία, ήταν ο τελευταίος Ρωμαίος αυτοκράτορας της δυναστείας αυτής. Υιοθετήθηκε από τον Κλαύδιο και έγινε κληρονόμος και διάδοχός του. Όπως ο Κλαύδιος, ο Νέρων έγινε αυτοκράτορας με τη συγκατάθεση της Πραιτωριανής Φρουράς. Ανήλθε στον θρόνο το 54, μετά τον θάνατο του Κλαύδιου.

Ο Νέρων εστίασε μεγάλο μέρος της προσοχής του στη διπλωματία, το εμπόριο και την ενίσχυση της πολιτιστικής ζωής της αυτοκρατορίας, διατάσσοντας την κατασκευή θεάτρων και προωθώντας αθλητικούς αγώνες, αλλά σύμφωνα με τον ιστορικό Τάκιτο (ο οποίος έγραψε μία γενιά αργότερα), ο ρωμαϊκός λαός τον έβλεπε ως ψυχαναγκαστικό και διεφθαρμένο.
Βιτσέντζος Κορνάρος

O Βιτσέντζος Κορνάρος (Σητεία, 29 Μαρτίου 1553 – Ηράκλειο Κρήτης, 1613 ή 1614) ήταν κρητικός ποιητής. Θεωρείται ένας από τους κυριότερους εκπροσώπους της κρητικής λογοτεχνίας, συγγραφέας του αφηγηματικού ποίηματος «"Ερωτόκριτος»" και πιθανώς του θρησκευτικού δράματος «"Η Θυσία του Αβραάμ»."
Σωκράτης Κόκκαλης

Ο Σωκράτης Κόκκαλης (Αθήνα, 27 Μαΐου 1939) είναι Έλληνας μεγαλοεπιχειρηματίας, πρώην πρόεδρος και ιδιοκτήτης του Ολυμπιακού Πειραιώς.
Νίκος Καχτίτσης

Ο Νίκος Καχτίτσης (Γαστούνη Ηλείας, 26 Φεβρουαρίου 1926 - Πάτρα, 25 Μαΐου 1970) ήταν Έλληνας πεζογράφος της μεταπολεμικής γενιάς, ο οποίος έζησε για μεγάλο διάστημα και δημιούργησε στο Μόντρεαλ του Καναδά.
Μακεδονία του Πιρίν

thumb|250px|Το γεωγραφικό διαμέρισμα του Μπλαγκόεβγκραντ (Μακεδονία του Πιρίν)

Με την ονομασία Μακεδονία του Πιρίν, ή και Βουλγαρική Μακεδονία καθιερώθηκε ν΄ αναφέρεται από τους Βούλγαρους, εκ των υστέρων, ένα τμήμα της γεωγραφικής Μακεδονίας (κάτι λιγότερο από 10%) που κατέλαβαν κατά τους πολέμους της τότε Βαλκανικής συμμαχίας 1912 - 1913 κατά της Οθωμανικής Αυτοκρατοπρίας, όπως περιήλθε και τελικά αναγνωρίστηκε σ΄ αυτούς σύμφωνα με τις δύο συνθήκες ειρήνης που ακολούθησαν, η Συνθήκη Βουκουρεστίου (1913) και η Συνθήκη του Νεϊγύ του 1919. 
Η δε ονομασία της προήλθε από το βουλγαρικό όνομα Πίριν ή Πιρίν ((βουλγαρικά: "Пирин") της οροσειράς του Πιρίν "(Ανατολικός Όρβηλος)", που δεσπόζει στην περιοχή.
Σημειώνεται ότι στην αρχαιότητα η περιοχή αναφερόταν και ως Παρορβηλία.

Επί Οθωμανικής Αυτοκρατορίας η περιοχή αυτή περιελάμβανε τις υποδιοικήσεις (καζάδες) της Τζουμαγιάς, του Πετριτσίου, του Μελενίκου, της Μαχομίας και του Νευροκοπίου των οποίων ο πληθυσμός κατά τις επίσημες οθωμανικές στατιστικές της εποχής υπολογιζόταν περίπου σε 160.000 κατοίκους.

Σήμερα περιλαμβάνει το διαμέρισμα του Μπλαγκόεβγκραντ στην νοτιοδυτική Βουλγαρία.
Συνορεύει νότια με την Ελλάδα και προς δυσμάς με τη Βόρεια Μακεδονία, ενώ βρέχεται από τον Στρυμώνα ποταμό. Η συνολική έκτασή του φθάνει τα 6449.5 τετραγωνικά χιλιόμετρα και o πληθυσμός του είναι 341.245 κάτοικοι.
Ιερώνυμος Μπος

Ο Ιερώνυμος Μπος (Hieronymus Bosch, γεννώνυμο: Jheronimus van Aken, περ. 1450 - 9 Αυγούστου 1516) ήταν Ολλανδός ζωγράφος που έζησε την περίοδο της πρώιμης Αναγέννησης. Στην εποχή του θεωρήθηκε ένας "επινοητής τεράτων και χιμαιρικών οπτασιών" ενώ περίπου στα 1600, ο ιστορικός τέχνης Κάρελ φαν Μάντερ χαρακτήρισε τους πίνακες του Μπος ως "θαυμαστές και παράξενες φαντασιώσεις, συχνά ανατριχιαστικές". Στον 20ό αιώνα, αρκετοί μελετητές του έργου του Μπος απέδωσαν ένα βαθύτερο νόημα στη ζωγραφική του και προσπάθησαν να ερμηνεύσουν τις καταβολές της. Έχει χαρακτηριστεί ως ένας υπερρεαλιστής του 15ου αιώνα ενώ για άλλους, το έργο του αντανακλά απόκρυφες πρακτικές του μεσαιωνικού κόσμου όπως η αλχημεία ή η μαγεία.
Λεοννάτος

Ο Λεοννάτος (356 π.Χ. - 322 π.Χ.) ήταν Μακεδόνας αξιωματικός του Μεγάλου Αλεξάνδρου και ένας από τους διαδόχους του.

Καταγόταν από την Πέλλα. Αποτέλεσε μέλος της σωματοφυλακής του Μεγάλου Αλεξάνδρου. Ήταν μέλος του οίκου των Λυγκιστίδων, ένα μικρό βασίλειο το οποίο είχε απορροφηθεί σε αυτό της Μακεδονίας από τον Φίλιππο Β΄. Φημίζονταν για το αθλητικό του παράστημα, ήταν σχεδόν συνομήλικος του Αλέξανδρου, και στενός του φίλος.
Χρήστος Κορύλλος

Ο Χρήστος Κορύλλος (1842 - 5 Ιανουαρίου 1930) ήταν γιατρός από την Πάτρα, συγγραφέας κυρίως λαογραφικών βιβλίων και πολιτικός, εκλεγμένος βουλευτής δυο φορές.
Γενική Τράπεζα της Ελλάδας

Η Γενική Τράπεζα της Ελλάδας ήταν ένας χρηματοδοτικός όμιλος που παρείχε τραπεζικές και χρηματοοικονομικές υπηρεσίες στην Ελλάδα.

Η τράπεζα ιδρύθηκε τον Οκτώβριο του 1937 με κεφάλαια του Μετοχικού Ταμείου Στρατού. Τον Ιανουάριο του 1985 έγινε εισαγωγή μετοχών της Τράπεζας για διαπραγμάτευση στην Κύρια Αγορά του Χ.Α.Α.. Στις 5 Μαρτίου 2004 ο όμιλος της Société Générale γίνεται ο κυριότερος μέτοχος με το 50,01% και ο διακριτικός τίτλος της τράπεζας αλλάζει σε Geniki Bank. Το Σεπτέμβριο του 2005 το ποσοστό αυξήθηκε σε 52,32%. Στις 14 Δεκεμβρίου 2012 η Τράπεζα Πειραιώς ανακοίνωσε ότι ολοκλήρωσε τις συνομιλίες με τη Société Générale για την εξαγορά του πλειοψηφικού πακέτου μετοχών της Geniki Bank. Έτσι η Geniki Bank έγινε μέλος του ομίλου της Τράπεζας Πειραιώς, διατηρώντας όμως την επωνυμία της και παραμένοντας ξεχωριστό τραπεζικό ίδρυμα στον Ελλαδικό χώρο, έχοντας μάλιστα και ξεχωριστή άδεια λειτουργίας από την Τράπεζα της Ελλάδος. Εκείνη την περίοδο,η Geniki Bank λειτουργoύσε 80 υποκαταστήματα στην Ελλάδα και παράλληλα στον όμιλο ανήκαν πέντε θυγατρικές που προσέφεραν εξειδικευμένες τραπεζικές, χρηματοοικονομικές, ασφαλιστικές και άλλες υπηρεσίες.

Τον Οκτώβριο του 2014,οι έκτακτες γενικές συνελεύσεις αφενός της Geniki Bank και αφετέρου της Τράπεζας Πειραιώς, ενέκριναν την πλήρη συγχώνευση της Τράπεζας με τη μητρική της (την Τράπεζα Πειραιώς). Έτσι λοιπόν, την 20 Νοεμβρίου του ίδιου έτους, προχώρησε η συγχώνευση (μέσω της πλήρους απορρόφησης της Geniki Bank από την Τράπεζα Πειραιώς). Με αυτόν τον τρόπο, μετά και από τη λειτουργική ενοποίησή της με τον Όμιλο της Τράπεζας Πειραιώς, έπεσαν ουσιαστικά "τίτλοι τέλους" για την τράπεζα που η λειτουργία της αριθμούσε σχεδόν ογδόντα έτη και η διακριτική επωνυμία "Geniki Bank", έπαψε πλέον να υφίσταται.

thumb|250px|Το παλιό λογότυπο πριν από την απορρόφησή της από την Τράπεζα Πειραιώς.
Βηρ Γκόρντον Τσάιλντ

O Βηρ Γκόρντον Τσάιλντ ("Vere Gordon Childe", 14 Απριλίου 1892 - 19 Οκτωβρίου 1957) ήταν Αυστραλός αρχαιολόγος, περισσότερο γνωστός πιθανώς για την ανασκαφή του μοναδικού νεολιθικού αρχαιολογικού οικισμού του Σκάρα Μπράε στις νήσους Όρκνι και τις μαρξιστικές απόψεις του, οι οποίες και διαμόρφωσαν τη σκέψη του για την Προϊστορία. Πιστώθηκε με την επινόηση του όρου "Νεολιθική επανάσταση" και "Αστική επανάσταση". Υπήρξε μια από τις μεγαλύτερες συνθετικές φυσιογνωμίες του αρχαιολογικού γίγνεσθαι, που προσπάθησε να θέσει τις ανακαλύψεις του σε ένα γενικότερο θεωρητικό πλαίσιο για την προϊστορική εξέλιξη σε ευρωπαϊκή και παγκόσμια κλίμακα.
Πάουλ φον Χίντενμπουργκ

Ο Πάουλ φον Χίντενμπουργκ ("Paul Ludwig Hans Anton von Beneckendorff und von Hindenburg", Πόζναν, Πολωνία, 2 Οκτωβρίου 1847 - Ogrodzieniec, 2 Αυγούστου 1934) ήταν Γερμανός στρατάρχης και πολιτικός. Ήταν ο δεύτερος πρόεδρος του Γερμανικού Ράιχ κατά τη διάρκεια της Δημοκρατίας της Βαϊμάρης.
Καμικάζε

Καμικάζε (Ιαπωνικά: 神風) ή εσφαλμένα Καμικάζι (Αγγλικά: kamikaze) είναι ιαπωνική σύνθετη λέξη με δύο ιδεογράμματα, με κυριολεκτική σημασία Θείος Άνεμος.
Ανθρώπινη εξέλιξη

Ανθρώπινη εξέλιξη, ή ανθρωπογένεση, ονομάζεται η διαδικασία της εξέλιξης κατά την οποία οι άνθρωποι ("Homo s. sapiens") εμφανίζονται/εξετάζονται ως ξεχωριστό είδος σε σχέση με τις άλλες ανθρωπίδες, τους μεγάλους πιθήκους και τα πλακουντοφόρα θηλαστικά. Είναι το αντικείμενο της γενικότερης συστηματικής επιστημονικής αναζήτησης που προσπαθεί να κατανοήσει και να περιγράψει τον τρόπο με τον οποίο συνέβησαν αυτές οι αλλαγές. Η μελέτη της ανθρώπινης εξέλιξης περικλείει αρκετούς επιστημονικούς κλάδους, κυρίως όμως τη φυσική ανθρωπολογία και την γενετική.

Ο όρος "άνθρωπος" όταν αναφέρεται στην ανθρώπινη εξέλιξη εννοεί το γένος "Homo", όμως οι μελέτες τις ανθρώπινης εξέλιξης περιλαμβάνουν συνήθως και άλλα ανθρωποειδή, όπως είναι ο Αυστραλοπίθηκος, η εξελικτική πορεία του οποίου διαχωρίστηκε από αυτήν του ανθρώπινου γένους περίπου 2,3 εκατομμύρια χρονιά πριν, στην Αφρική. Οι επιστήμονες εκτιμούν πως οι άνθρωποι μοιράζονται τον τελευταίο κοινό τους πρόγονο με τους χιμπαντζήδες, οι οποίοι έζησαν περίπου 5-7 εκατομμύρια χρόνια πριν. Πολλά είδη και υποείδη του γένους "Homo" έχουν αφανιστεί. Μεταξύ όλων αυτών είναι και ο "Homo erectus", ο οποίος έζησε στην Ασία, και ο "Homo sapiens neanderthalensis" ο οποίος έζησε στην Ευρώπη. Οι Αρχαϊκοί "Homo sapiens" εξελίχτηκαν περίπου 400.000 με 250.000 χρόνια πριν.

Η κυρίαρχη άποψη στον επιστημονικό χώρο σχετικά με την καταγωγή των ανατομικά σύγχρονων ανθρώπων ονομάζεται "Πέρα από την Αφρική" ("Out of Africa") και υποστηρίζει πως ο "Homo sapiens" εξελίχτηκε στην Αφρική και μετακινήθηκε στις γύρω ηπείρους περίπου 50.000 με 100.000 χρόνια πριν, αντικαθιστώντας τους πληθυσμούς του "Homo erectus" στην Ασία και του "Homo neanderthalensis" στην Ευρώπη.
Διονύσιος Τσερώνης

Ο Διονύσιος Τσερώνης (1915 - 13 Μαρτίου 1999) ήταν Έλληνας πολιτικός, ο οποίος διετέλεσε δήμαρχος Πατρέων.
Λαμιακός Πόλεμος

Ο Λαμιακός Πόλεμος (323 π.Χ. – 322 π.Χ.) ήταν η σύγκρουση μεταξύ της Μακεδονίας και ορισμένων πόλεων-κρατών της νότιας Ελλάδας αμέσως μετά τον θάνατο του Μεγάλου Αλεξάνδρου

Υπό την ηγεσία των Αθηναίων ο αντιμακεδονικός συνασπισμός είχε αρχικά επιτυχίες και ανάγκασε τον Αντίπατρο, που κατέβηκε για να τους αντιμετωπίσει, να κλειστεί στο φρούριο της Λαμίας (εξ ου και η ονομασία «Λαμιακός πόλεμος»). Οι Μακεδόνες όμως επικράτησαν πλήρως κατά θάλασσαν, και όταν ο Αντίπατρος πήρε ενισχύσεις από την Ασία, νίκησαν στη μάχη της Κραννώνας, με αποτέλεσμα να επιβληθεί και πάλι η μακεδονική κυριαρχία. Οι συνέπειες ήταν ιδιαίτερα σοβαρές για την Αθήνα, όπου το δημοκρατικό πολίτευμα καταργήθηκε και οι αντιμακεδόνες ρήτορες θανατώθηκαν.
Ιωάννης Ζαΐμης

Ο Ιωάννης Ζαΐμης (1797-1882) ήταν έλληνας πολιτικός, γόνος της ιστορικής οικογένειας των Ζαΐμηδων, που διετέλεσε πρώτος δήμαρχος Πατρέων, από το 1836 έως το 1837 βουλευτής Καλαβρύτων και πληρεξούσιος.
Ανδρέας Μιχαλακόπουλος

Ο Ανδρέας Μιχαλακόπουλος (17 Μαΐου 1875 - 27 Μαρτίου 1938) ήταν Έλληνας πολιτικός που διετέλεσε πρωθυπουργός της Ελλάδας την περίοδο 7 Οκτωβρίου 1924 - 26 Ιουνίου 1925 και υπήρξε στενός συνεργάτης του Ελευθερίου Βενιζέλου.
Καρνεάδης ο Κυρηναίος

O Καρνεάδης ο Κυρηναίος ήταν αρχαίος Έλληνας σκεπτικιστής φιλόσοφος του δευτέρου αιώνα π.Χ.. Γεννήθηκε το έτος 214 ή 213 π.Χ. στην ελληνική πόλη Κυρήνη της βόρειας Αφρικής. Νέος ακόμη ήρθε στην Αθήνα και σπούδασε στην Ακαδημία του Πλάτωνα, όπου διακρίθηκε και ανακηρύχθηκε διάδοχος.
Νευρολογία

Ο κλάδος της Ιατρικής που ασχολείται με τις λεγόμενες "σωματικές" παθήσεις,ασθένειες και σύνδρομα του νευρικού συστήματος,του μυϊκού συστήματος και των νευρομυϊκών συνάψεων. Ετυμολογικά η λέξη σημαίνει την επιστήμη που ασχολείται με τα νεύρα, ενώ παράλληλα προϋποθέτει την ύπαρξη θεμελιωδών διαφορών μεταξύ νευρολογικών με σωματικό υπόβαθρο δημιουργίας και ψυχιατρικών διαταραχών με ψυχικό υπόβαθρο δημιουργίας, ενώ και οι δύο είναι διαταραχές του νευρικού συστήματος. Πολλές νευρολογικές διαταραχές συνοδεύονται από "ψυχιατρικά" συμπτώματα και αντιστρόφως.

Η ανακρίβεια του ορισμού αντικατοπτρίζεται και από το γεγονός ότι πολλοί άνθρωποι συγχέουν την νευρολογία με την ψυχιατρική.

Ο όρος πρωτοχρησιμοποιήθηκε από τον Άγγλο γιατρό του 17ου αιώνα Τόμας Ουίλλις ("Thomas Willis").

Σε πολλές χώρες ο νευρολόγος είναι ταυτόχρονα ψυχίατρος. Συνήθως όμως,το φάσμα των διαταραχών που αντιμετωπίζει ο πρώτος (π.χ. επιληψία, σκλήρυνση κατά πλάκας, νόσος του Πάρκινσον) διαφέρει αισθητά από το φάσμα των διαταραχών που αντιμετωπίζει ο δεύτερος (π.χ. σχιζοφρένεια, κατάθλιψη, διαταραχές προσωπικότητας).
Θεόδωρος Άννινος

Ο Θεόδωρος Άννινος (1923 - 2010) ήταν δήμαρχος Πατρέων.
Μυλέν Φαρμέρ

Η Μυλέν Φαρμέρ ("Mylène Farmer", Πιερφόν, Καναδάς, 12 Σεπτεμβρίου 1961) είναι Γαλλίδα τραγουδίστρια, στιχουργός, συνθέτρια και ηθοποιός. Έχει πουλήσει πάνω από 35 εκατομμύρια δίσκους και θεωρείται μία από τους πιο επιτυχημένους καλλιτέχνες στη Γαλλία όλων των εποχών. Κατέχει το ρεκόρ των περισσότερων #1 singles στην ιστορία των γαλλικών chart με συνολικά 20 #1 επιτυχίες, 50 top 10 επιτυχίες και 7 διαμαντένιους δίσκους.

Είναι πολύ δημοφιλής σε όλη την Ευρώπη, τον Καναδά και τη Ρωσία, ενώ έχει ξεχωρίσει για τους κατά βάση ποιητικούς και σκοτεινούς στίχους στη μουσική της, τα εντυπωσιακά και άκρως συμβολικά βίντεο κλιπ και τις θεαματικές συναυλίες της.
Λωτρεαμόν

Ο Ιζιντόρ Ντυκάς (Isidore Lucien Ducasse, 4 Απριλίου 1846 - 24 Νοεμβρίου 1870), γνωστός περισσότερο με το ψευδώνυμο Λωτρεαμόν ή Κόμης του Λωτρεαμόν, ήταν Γάλλος ποιητής, δημιουργός των "Ασμάτων του Μαλντορόρ" που αποτελούν και το σημαντικότερο έργο του.
Ιωάννης Βλάχος

thumb|right|300px|Η οικία του Ιωάννη Βλάχου
Ο Ιωάννης Βλάχος (1880-1954) ήταν Έλληνας γιατρός και δήμαρχος Πατρέων.
Νικόλαος Βέτσος

Ο Νικόλαος Βέτσος (1897 - 1979) ήταν Έλληνας βιομήχανος και δήμαρχος Πατρέων.
Ευάγγελος Φλωράτος

Ο Ευάγγελος Φλωράτος (1936) είναι Έλληνας επιχειρηματίας και πρώην δήμαρχος Πατρέων.

Γεννήθηκε στην Πάτρα το 1936 από τον Ιάκωβο και την Μαρία Φλωράτου. Αποφοίτησε από το Γ' Γυμνάσιο Πατρών, το 1962, σε ηλικία 26 ετών, ανέπτυξε επιχειρηματική δραστηριότητα και ασχολήθηκε αρχικά με εμπόριο οικοδομικών υλικών και κατασκευές, με εμπόριο τροφίμων και καφέ και με εμπορία αυτοκινήτων. Σήμερα ασχολείται με εμπόριο καφέ και εισαγωγές αυτοκινήτων, είναι πρόεδρος, ιδρυτικό μέλος και μέτοχος της Αχαϊκής συνεταιριστικής τράπεζας και πρωτεργάτης στην ίδρυση του αυτοκινητοδρόμιου Πάτρας. 

Διετέλεσε πρόεδρος του επιμελητηρίου την περίοδο 1988-1999. Εξελέγη δήμαρχος το 1998-2002 με την υποστήριξη της Ν.Δ. ενώ ήταν υποψήφιος δήμαρχος Πατρέων και στις εκλογές του 2002 και 2006 με την στήριξη της Ν.Δ. χωρίς όμως επιτυχία.

Είναι παντρεμένος με την Σταυρούλα Ηλιοπούλου και έχουν μία κόρη.
Ανδρέας Καράβολας

Ο Ανδρέας Καράβολας (1937) είναι ο μακροβιότερος δήμαρχος Πατρέων.

Γεννήθηκε στην Πάτρα το 1937 από γονείς Μικρασιάτες πρόσφυγες και σπούδασε πολιτικός μηχανικός στην Πάδοβα της Ιταλίας. Υπήρξε ιδρυτικό στέλεχος του ΠΑΣΟΚ το 1974, και εκλέχθηκε για πρώτη φορά δημοτικός σύμβουλος το 1975, στις πρώτες ελεύθερες δημοτικές εκλογές της Μεταπολίτευσης, ενώ χρημάτισε επί σειρά ετών πρόεδρος του Δημοτικού Συμβουλίου. 

Διατέλεσε δήμαρχος Πατρέων για συνολικά 16 χρόνια, τις περιόδους 1986—1998 και 2002—2006, κερδίζοντας 4 εκλογικές αναμετρήσεις. Στα σημαντικότερα έργα της θητείας του συγκαταλέγονται η αντιμετώπιση του προβλήματος ύδρευσης και αποχέτευσης της πόλης, η ίδρυση της ΔΕΥΑΠ, η δημιουργία χώρου υγειονομικής ταφής απορριμμάτων και η έναρξη κατασκευής της μονάδας επεξεργασίας αστικών λυμάτων. 

Διετέλεσε πρόεδρος του φορέα που είχε υπ' ευθύνη του τις εκδηλώσεις της Πολιτιστικής Πρωτεύουσας της Ευρώπης του 2006 που έγιναν στην Πάτρα ενώ υπήρξε και ο μοναδικός εκπρόσωπος ελληνικής πόλης ως παρατηρητής στις εκλογές του 1994 στη Νότιο Αφρική.